სოჭის ცენტრალური სტადიონი
სლავა მეტრეველის სახელობის სოჭის ცენტრალური სტადიონი (რუს. Центральный стадион имени Славы Метревели) — სპორტული სტადიონი ქ. სოჭში, კრასნოდარის მხარე, რუსეთი. გაიხსნა 1964 წლის 19 აპრილს და ეწოდა „სამხრეთი“ (რუს. „Юг“). აქვს ორი ტრიბუნა (დასავლეთი და აღმოსავლეთი). იტევს 10 200 მაყურებელს. ამჟამად ატარებს ცნობილი ქართველი ფეხბურთელის სლავა მეტრეველის სახელს, რომელიც სოჭში დაიბადა. არის რუსეთის საფეხბურთო კლუბ „ჟემჩუჟინა-სოჭის“ საშინაო მოედანი.